Subject: Vastus 09.12.2025 selgitustaotlusele
From: Cyrsten Rohumaa - JUSTDIGI <[email-masked]>
To: "[email-masked]" <[email-masked]>
Date: Tue, 23 Dec 2025 13:12:28 +0000

Lugupeetud Norman Aasma
Täname pöördumise eest!
Esmalt selgitame, et märgukirjale ja selgitustaotlusele vastamist reguleerib märgukirjale ja selgitustaotlusele vastamise ning kollektiivse pöördumise esitamise seadus<https://www.riigiteataja.ee/akt/118122024006?leiaKehtiv> (edaspidi MSVS). MSVS §-st 3 tulenevalt on Justiits- ja Digiministeeriumil kohustus anda õigusalaseid selgitusi Justiits- ja Digiministeeriumil poolt väljatöötatud õigusaktide, nende eelnõude ja asutuse tegevuse aluseks olevate õigusaktide ning asutuse pädevuse ja õigusloome tegevuse kohta. Õigusalaste selgituste andmine ei tähenda õigusabi andmist.
Õigusalaste selgituste andmisega on tegemist siis, kui selgitatakse mingi konkreetse seaduse, konkreetse paragrahvi, konkreetse lõike, konkreetse punkti sisu ja tähendust. Õigusabiga on tegemist siis, kui antakse mingite konkreetsete eluliste asjaolude osas õiguslik hinnang. Seetõttu on meil Teie kirjale võimalik vastata ainult selles osas, mis jääb selgitustaotluse raamidesse, vastavalt Justiits- ja Digiministeeriumil pädevusvaldkonnale.
Vastuseks Teie küsimustele selgitame, haldusülesande täitmiseks volitamine on sätestatud halduskoostöö seaduse § 3 lõikes 1. Selle kohaselt kohaliku omavalitsuse üksuse, muu avalik-õigusliku juriidilise isiku, eraõigusliku juriidilise isiku (edaspidi käesolevas jaos juriidiline isik) või füüsilise isiku võib volitada riigi haldusülesannet täitma seadusega, seaduse alusel antud haldusaktiga või seaduse alusel käesolevas seaduses sätestatud tingimustel ja korras sõlmitud halduslepinguga. Seega üksikisikutele olulisi avalikke teenuseid pakkuvate eraõiguslike üksustega on tegemist siis, kui riik on volitanud selliste ülesannete täitmise eraõiguslikule juriidilisele isikule vastavalt seadusega, seaduse alusel antud haldusakti või halduslepinguga. Euroopa Parlamendi ja nõukogu määrus (EL) 2024/1689 (edaspidi AI määrus) art 27 lg 1 kohaselt hindamist saab teha ka eraõiguslik juriidiline isik. Juhime tähelepanu, et suure riskiga tehisintellektisüsteemide valdkondade vaatest on olulised AI määruse lisad. Preambula punktid ei ole siduvad ja selle punkt 96 toob välja vaid näidisvaldkonnad.
AI määruse siseriiklik rakendusseadus, mis sätestab ka riigisisesed rollid, on väljatöötamisel. Täpset väljatöötamise ajakava ei saa hetkel kommenteerida. 19.11.2025 avaldas Euroopa Komisjon digiomnibussidega<https://digital-strategy.ec.europa.eu/en/library/digital-omnibus-ai-regulation-proposal>, mistõttu peame analüüsima potentsiaalseid seoseid nimetatud rakendusseadusega.
Lugupidamisega

Cyrsten Rohumaa
It õiguse nõunik
IT-õiguse talitus
Justiits- ja Digiministeerium
58864212 [email-masked]<mailto:%7BE-mail%7D>
www.justdigi.ee<https://www.justdigi.ee/> | Suur-Ameerika 1, Tallinn